ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤምባሲ ኣመሪካ፡ ንኤርትራ ብዝምልከት ዘውጸኦ ጽሑፍ 'ሓቅነት ዘይብሉ ወረታት' ከምዘስዓበ ገሊጹ 26 ሚያዝያ 2020 ምንጪ ስእሊ, US Embassy Asmara/fb ኤምባሲ መንግስቲ ኣሜሪካ ኣብ ኣስመራ፡ ብ 18 መጋቢት ብዛዕባ ዜጋታት ኣመሪካ ዝምልከት ሓበሬታ ኣብ ፌስቡክ ጠቂዑ ነይሩ። እዚ ጽሑፍ "ሓቅነት ዘይብሉ ወረታት" ከምዘስዓበ ወኪል ኤምባሲ ኣመሪካ ኣብ ኤርትራ፡ ስቲቭ ወከር ሎሚ ገሊጹ'ሎ። ኣመሪካ ንዜጋታታ ካብ ኤርትራ ዘውጸኣትሉ ምኽንያት ድማ ከምዝስዕብ ኣብሪሁ። "ጸገም ኮቪድ-19 ኣብ ዝጀመረሉ እዋን፡ ናብ ኤርትራ ገይሾም ዝጸንሑ ብዙሓት ኣመሪካውያንን ዜጋታት ካልኦት ሃገራትን ነይሮም። መንግስቲ ኤርትራ (ልክዕ ከምቲ ካልኦት መንግስታት ለበዳ ኮሮናቫይረስ ንምቁጽጻር ዝወሰድዎ ስጉምቲ) ንኹሉ ናይ መጓዓዝያ በረራታት ምስኣገዶ፡ እዞም ገያሾ ብመደቦም ክምለሱ ኣይከኣሉን። ስለ'ዚ ድማ ንሕናን ካልኦት ኤምባሲታትን ኮይንና ብመገዲ ኣየር ኢትዮጵያ ናብ ኣዲስ ኣበባ ክወጹን ካብኡ ድማ ናብ ሃገራቶም ክኸዱን ኢና ገይርና" ኢሉ። እዚ ድማ "ልሙድ" ምዃኑን፤ ኤምባሲታት ኣብ ካልኦት ሃገራት ዝህልዋ ብቐንዱ ዜጋተተን ንምድጋፍ ምዃኑ እቲ ኤምባሲ ገሊጹ። ኤርትራ፡ ትራምፕ ንዘጽደቖ እገዳ መገሻ ነጺጋቶ ኤርትራዊ ዝመበቆሉ ኣባል ባይቶ ኣመሪካ፡ ጆ-ንጉሰ እንታይ ክብል እዩ?
